Vyhodnotenie pripomienkového konania                                     
      
Rezort | Pripomienka | Typ | Vyh. | Spôsob vyhodnotenia | Poznámka

MVRR SR

V Doložke finančných, ekonomických, environmentálnych vplyvov... v ods. a.1. - v nárokoch na verejné financie pre roky 2002-2005 uvedené hodnoty čerpania prostriedkov sa nezhodujú s hodnotami, ktoré Ministerstvo kultúry SR predložilo listom č. MK-574/2002-700 zo dňa 15.2.2002 Ministerstvu výstavby a regionálneho rozvoja  SR pre predmetnú verejnú prácu pri návrhu na zaradenie do Rozvojového programu priorít verejných prác (RPPVP) na roky 2003-2005.Zároveň upozorňuje na povinnosť predkladateľa, pri verejnej práci s predpokladanými nákladmi nad 200 mil. Sk, predložiť na posúdenie štátnou expertízou stavebný zámer verejnej práce ministerstvu najneskôr do 15. novembra predchádzajúceho roku, ak má byť verejná práca zaradená do RPPVP príslušného roku (§ 10 ods. 4 zákona o verejných prácach). Túto skutočnosť je potrebné zohľadniť pri zostavovaní časového harmonogramu.

O

A

Objem finančných prostriedkov, navrhovaný v Rozvojovom programe priorít verejných prác (RPPVP) na roky 2003-2005, bude v rámci medzirezortného pripomienkového konania k materiálu MVRR č. 784/M-2002 upravený  v súlade s predpokladanými nákladmi na rekonštrukciu Reduty, špecifikovanými v materiáli.
Stavebný zámer bude predložený do 15. novembra na posúdenie štátnou expertízou. Príslušná úprava časového harmonogramu je doplnená do materiálu.

MPSVR SR

Odporúča predmetný materiál predložiť na rokovanie vlády SR;
uplatňuje len formálne pripomienky, a to k časti Návrh uznesenia vlády Slovenskej republiky, kde žiada upresniť číslovanie úloh nasledovne: A.1., A.2., B.1.

O

A

Doplnené do návrhu uznesenia

MŽP SR

Podporuje rekonštrukciu predmetnej nehnuteľnej kultúrnej pamiatky;
Nesúhlasí s formálnym tvrdením posledného odseku predkladacej správy, že realizácia projektu nebude mať finančný dosah na obyvateľov a nebude mať negatívny vplyv na životné prostredie. Finančné prostriedky sú požadované zo štátneho rozpočtu a považovali by sme za korektné uviesť nepriaznivý dopad na životné prostredie počas realizácie stavebných prác.

O

A

Doplnené do predkladacej správy

MO SR | Odporúča v predloženom materiáli dokladovať zosúladenie navrhovaného časového harmonogramu vlastnej realizácie predmetnej stavby a z neho vyplývajúcich nárokov na prostriedky štátneho rozpočtu s dokončením novostavby SND a rekonštrukciou a modernizáciou SNG. Nepredpokladá, že možnosti štátneho rozpočtu umožnia realizovať tieto stavby súčasne. | O | N | Pripomienka bola stiahnutá. |

Úrad vlády SR odbor vládnej
agendy

Uplatnené pripomienky z hľadiska technického a jazykového.

O

A

Materiál upravený

MF SR

Vzhľadom na vysokú rozostavanosť investičných akcií so značnou finančnou náročnosťou v rezorte Ministerstva kultúry SR a schválenú rekonštrukciu a modernizáciu SNG Bratislava uznesením vlády SR č. 244 zo dňa 13. 3. 2002, Ministerstvo financií SR nepovažuje finančné zabezpečenie týchto akcií zo štátneho rozpočtu v rovnakom časovom období za reálne. Zo strany MK SR je potrebné prehodnotiť zámery Ministerstva kultúry SR v oblasti obstarávania hmotného majetku, resp. jeho technického zhodnotenia v nadväznosti na rezortné priority a zosúladenie so zdrojovými možnosťami štátneho rozpočtu.
Z uvedeného dôvodu nesúhlasí, aby tento iniciatívny materiál bol predložený na rokovanie vlády SR.

O

A

Rozpor bol odstránený na rokovaní na Ministerstve financií SR dňa 22. 5. 2002 po predložení podkladov požadovaných na prvom rozporovom konaní, konanom na Ministerstve kultúry SR dňa 25. 4. 2002.

Kancelária podpredsed-
níčky vlády SR pre EI Márie Kadlečíkovej

Uplatňuje pripomienku preskúmať a vyhodnotiť výšku potrebných investícií a využitie iných zdrojov krytia mimo prostriedkov zo štátneho rozpočtu na vyfinancovanie rekonštrukcie spomínaného objektu.

O

C

Náklady na rekonštrukciu spracované v štúdii v roku 1996 predstavovali sumu 902 mil. Sk.Táto suma by pri uplatnení indexov stavebných prác dosiahla výšku okolo 1 500 mil. Sk. Úspornými opatreniami a ponechaním iba najnutnejších prác sa podarilo pôvodnú rozpočtovanú sumu znížiť na dnešných 712 mil. Sk čo je najnižšia možná úroveň. 
Iné ako štátne zdroje v tomto objeme  neexistujú.

MV SR

Odporúča bližšie špecifikovať predpokladané navrhované práce a tovary ako aj rozpísať, upresniť a sprehľadniť jednotlivé uvádzané sumy, ktoré sa im javia preexponované.
Údaje uvedené v závere predkladacej správy o tom, že realizácia predkladaného projektu nebude mať finančný dosah na obyvateľov, sú v rozpore s vyjadrením v predchádzajúcej vete o zvýšených nárokoch na štátny rozpočet. /Ide o nepriame dopady./  V podobnom duchu je štylizovaná aj „Doložka finančných, ekonomických, enviromentálnych vplyvov a vplyvov na zamestnanosť.

O

A

Špecifikácie navrhovaných prác a rozpis, sprehľadnenie a upresnenie jednotlivých súm sú spracované a doplnené v časti 3.1 materiálu.

Predkladacia správa a Doložka .... sú upravené v zmysle pripomienky

Spôsob pripomienkového konania: bežný/zjednodušený/skrátený postup-dôvod: | | | Bežný |
Zoznam oslovených subjektov: | | | podpredsedovia vlády SR, MDPT SR, MZV SR, MV SR, MH SR, MF SR, MO SR, MSPNM SR, MŠ SR, MZ SR, MVRR SR, MS SR, MPSVaR SR, MP SR, MŽP SR, odbor vládnej agendy ÚV SR, sekcia hospodárskej politiky ÚV SR, Magistrát hl. m. SR Bratislavy |
Počet oslovených subjektov: | | | 21 |
Zaslali do stanoveného termínu: | | | 17 |
Zaslali po termíne: | | | 1 |
Vôbec nezaslali: | | | 3 |

Subjekty, ktoré nemali pripomienky:

10 - podpredseda vlády P. Csáky, 
      MDPT SR, MZ SR, MSPNM SR, 
      MS SR, MH SR,
      podpredseda vlády Ľ. Fogaš, Úrad   
      vlády SR, sekcia hospodárskej    
      politiky, MP SR

Počet vznesených pripomienok:

8 –MVRR SR, MPSVR SR, MŽP SR, 
     MO SR,
     Odbor vládnej agendy ÚV SR, 
     MF SR, podpredsedníčka vlády 
     M. Kadlečíková, MV SR

Počet akceptovaných: | | | 7 |
Počet neakceptovaných, z toho počet zásadných - ktoré subjekty: | | | |

Rozporové konanie (s kým, kedy, na akej úrovni, s akým výsledkom):

25.4.2002, 22. 5. 2002:  MF,
podpredsedníčka vlády M.Kadlečíková, na úrovni generálnych riaditeľov sekcií

Počet odstránených pripomienok: | | | 1 |
Počet neodstránených pripomienok: | | | |
Vysvetlivky k skratkám v tabuľke: | | | N - neakceptovaná |
Z – zásadná | | | A - akceptovaná |
O – obyčajná | | | C - čiastočne akceptovaná |